*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 25ης Οκτωβρίου 1984
για τις αιτήσεις συνδρομής εκ μέρους των Ευρωπαϊκών Κοινοτήτων σχετικά με την έκτακτη οικονομική ενίσχυση υπέρ της Ελλάδας στον κοινωνικό τομέα, οι οποίες υπεβλήθησαν από την Ελληνική Δημοκρατία (1984)
(Το κείμενο στην ελληνική γλώσσα είναι το μόνο αυθεντικό)
(84/540/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 815/84 του Συμβουλίου της 26ης Μαρτίου 1984 για την έκτακτη οικονομική ενίσχυση υπέρ της Ελλάδας στον κοινωνικό τομέα (1),
τη σύμφωνη γνώμη της Επιτροπής που διατυπώθηκε βάσει του άρθρου 10 του κανονισμού,
Εκτιμώντας:
ότι η Ελληνική Δημοκρατία έχει ανακοινώσει στην Επιτροπή, σύμφωνα με το άρθρο 3 παράγραφος 1 του κανονισμού, το πρόγραμμα που αναφέρεται στο άρθρο 1 στοιχείο β) του κανονισμού·
ότι η Ελληνική Δημοκρατία έχει υποβάλει στην Επιτροπή, σύμφωνα με το άρθρο 6 παράγραφος 1 του κανονισμού, αιτήσεις για τη χορήγηση οικονομικής ενίσχυσης του έτους 1984·
ότι πληρούνται όλες οι απαραίτητες προϋποθέσεις για τη χορήγηση της ενίσχυσης·
ότι λεπτομερή στοιχεία των μεμονωμένων προγραμμάτων για τα οποία ισχύει αυτή η απόφαση περιλαμβάνονται στο παράρτημα,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το ποσό της εγκριθείσας ενίσχυσης για κάθε πρόγραμμα δηλώνεται στο παράρτημα.
Άρθρο 2
Η παρούσα απόφαση απευθύνεται στην Ελληνική Δημοκρατία.
Βρυξέλλες, 25 Οκτωβρίου 1984.